text: Video: Kom med på sidste tur på Englangsfærgen
  01 oktober 2014 kl. 11.05
  I aftenens nyhedsudsendelse på TV SYD kan du komme med på den sidste tur med Englandsfærgen fra Harwich til Esbjerg.
  
  Mandag var en vemodig dag i Esbjerg. En epoke i byens historie sluttede, da Englandsfærgen for allersidste gang lagde til i Esbjerg Havn.
  Ruten mellem Esbjerg og England nået at eksistere i 139 år, og var den første passagerrute, der stævnede ud fra Esbjerg Havn.
  Men de seneste år er passagertallet faldet fra 300.000 til ca. 80.000. Dels fordi det toldfrie salg er sløjfet, og dels fordi de fleste efterhånden hopper på et lavprisfly, når de skal til England.
  Dødsstødet til ruten mellem Esbjerg og England kom, da EU i foråret vedtog en ny miljølov, hvor afgifterne på udledning af svovl blev sat op.
  Klokken 19.30 i aften siger TV SYD et endeligt farvel til Englandsfærgen, når vi sender en reportage med blandt andre skibets kaptajn, passagerer og ansatte.
  Her er en forsmag på turen. Varighed: 0:36 min.
  